open-index/open-wikipedia-markdown huggingface dataset:
Region Hovedstaden

**Region Hovedstaden** er med sine 1,87 millioner innbyggere (per 1. mars 2022) den befolkningsmessig største av Danmarks fem regioner. 

Region Hovedstaden ble etablert den 1. januar 2007 som en del av den nye region- og kommuneinndelingen i Danmark. Regionen består av de tidligere Københavns og Frederiksborg amter, Københavns og Frederiksberg kommuner samt Bornholms regionskommune, og har dessuten overtatt Hovedstadens Sygehusfællesskabs oppgaver. Region Hovedstaden har 29 kommuner. Regionen har sin sentrale forvaltning i Hillerød. Regionen har omkring 36.000 ansatte (regnet i fulltidsstillinger) og hadde i 2013 et samlet budsjett på 34,2 mrd. danske kroner.

Region Hovedstaden styres av et regionsråd som første gang ble valgt den 15. november 2005. Oppgavene for regionen ligger hovedsakelig innenfor sunnhet og sykehus, inkludert sykesikring. Regionen har Danmarks største sykehusvesen med 11 hospitaler, inkludert Region Hovedstadens Psykiatri. Fra slutten av 2006 brukes kun betegnelsen hospital i stedet for sykehus. Utgiftene til helseområdet utgjør omkring 90% av regionens samlede utgifter.

Statlige oppgaver i Region Hovedstaden ivaretas per 1. april 2019 av Familieretshuset, Styrelsen for International Rekruttering og Integration (SIRI) og Ankestyrelsen. Før av Statsforvaltningen Hovedstaden. 

Fra 1. januar 2027 blir regionen slått sammen med Region Sjælland. Den sammenlagte regionen vil få navnet Region Østdanmark, og regionsrådet velges ved Kommunal- og regionsrådvalget i 2025.

## Regionsrådet
Regionsrådet har 41 folkevalgte medlemmer. Den første regionrådsformannen var Vibeke Storm Rasmussen fra Socialdemokratiet. Sophie Hæstorp Andersen overtok embetet i 2014. Lars Gaardhøj er formann fra 1. august 2021.

### Mandater

## Kommuner

## Sykehus i regionen
Region Hovedstaden driver Danmarks største sykehus, som består av 11 sykehus:

* Amager Hospital
* Bispebjerg Hospital
* Bornholms Hospital
* Frederiksberg Hospital
* Gentofte Hospital
* Glostrup Hospital 
* Herlev Hospital
* Hvidovre Hospital
* Nordsjællands Hospital
* Rigshospitalet
* Region Hovedstadens Psykiatri

## Demografi

Den gjennomsnittlige befolkningstettheten i Region Hovedstaden var per 1. januar 2009: 649,07 innbyggere per km², men uten den relativt fjernt beliggende Bornholms regionskommune, som har 42.563 (2009) innbyggere på 588,53 km² med en befolkningstetthet på ca. 72 innbyggere per km², har de resterende 28 kommuner i regionen med et landareal på sammenlagt 1.973 km² og et innbyggertall på 1.619.722 (2009) en befolkningstetthet på 820,94 innbyggere per km².

## Se også
* Danmarks amter (1970–2006)
* ISO 3166-2:DK

## Noter



## Referanser

 
 


## Eksterne lenker
*
Fyns amt

**Fyns amt** dekket øyene Fyn, Ærø, Langeland og omkring 90 andre øyer. Det ble dannet i 1970, ved en sammenslåing av Odense og Svendborg amter, og er nå en del av Region Syddanmark. 

Amtet var det største i Danmark målt i antall kommuner. Det besto av 32 kommuner - fra 1. januar til 31. desember 2006 av 31 kommuner, da hele Ærø var blitt til én kommune. Til sammenlikning hadde Nordjyllands Amt på denne tid 23 kommuner.

Amtet bestod av følgende kommuner:

Danmark var frem til 1. januar 2007 inndelt i seksten amter. Disse ble erstattet av fem regioner.

## Referanser
Nokturne

En **nokturne** eller **noktyrn**, også skrevet *nocturne* på riksmål, er et musikkstykke av romantisk eller drømmende karakter. Nokturner er ofte inspirert av eller skrevet for å skildre en natt. Ordet kommer av det franske ordet for «nattlig».

Betegnelsen *nocturne* ble først brukt om musikkstykker i begynnelsen av det 19. århundre, om ensemble-verker med flere satser. Noen ganger ble den italienske ekvivalenten for ordet *nocturne*, *notturna*, brukt; for eksempel for Wolfgang Amadeus Mozarts *Serenata Notturna*. På denne tiden skulle ikke nokturnene nødvendigvis skildre en natt, men snarere *fremføres* om natten, omtrent som en serenade.

Den langt mer kjente form for nokturne, et ensatset stykke oftest skrevet for enkelt piano, ble utviklet hovedsakelig i det 19. århundre. De første slike nokturnene ble skrevet av den irske komponisten John Field, som regnes som den moderne nokturnens far. Dens mest kjente eksponent, derimot, var Frédéric Chopin, som skrev 21 av dem. Senere komponister av nokturner for piano er Gabriel Fauré og Erik Satie.

## Referanser
Bram Stoker

**Abraham «Bram» Stoker** (1847–1912) var en irsk forfatter. Han er kjent for å ha skrevet grøsseren *[[Dracula]]*.

## Bakgrunn og virke
Han ble født 8. november 1847 i Clontarf i Irland, en kystlandsby ikke så langt fra Dublin. Før han ble åtte år gammel var han syk og kunne hverken reise seg opp eller gå på egen hånd. Denne sykdommen og hjelpeløsheten var en traumatisk opplevelse som man finner igjen i mange av hans bøker. Evigvarende søvn og oppstandelsen fra de døde er sentrale emner i *Dracula*, og var veldig viktig for ham siden han var sengeliggende mesteparten av livet sitt.

Ikke bare var hans sykdom, men enda mer hans bedring, et mysterium for legene. Etter sykdommen vokste han og ble en ganske normal ung mann, som til og med ble friidretts- og fotballstjerne ved University of Dublin. Han studerte historie, litteratur og fysikk ved Trinity College.

Etter ferdig utdannelse ble han en vanlig byråkrat, en jobb som aldri tilfredsstilte ham. Derfor begynte han å jobbe som journalist og teateranmelder i avisen *The Evening Mail*. Hans interesse for teateret førte til hans livslange vennskap med skuespilleren Henry Irving.

Stoker giftet seg med Oscar Wildes tidligere kjæreste Florence Balcombe i 1878 og flyttet sammen med henne til London, der han ble sjef for Irvings Lyceum Theatre. Samarbeidet med Irving var veldig viktig for Stoker. Igjennom Irving ble Stoker involvert i sosieteten i London. Der han møtte blant andre James McNeill Whistler og Arthur Conan Doyle.

Han økte inntekten ved å skrive en god del sensasjonelle romaner, hans mest berømte var vampyrgrøsseren *Dracula* (utgitt i 1897). Deler av denne fortellingen er lagt til kystbyen Whitby, hvor Stoker bodde en stund.

I 1890 møtte Stoker den ungarske professoren Ármin Vámbéry, som fortalte ham legenden om den rumenske fyrsten Vlad Tepes, bedre kjent som Dracula. Denne personen ble senere til vampyren grev Dracula, som er tittelpersonen i Stokers bok *Dracula*. Like etter begynte Stoker å skrive boken, som han fullførte syv år senere. Han gjorde grundige dykk i bakgrunnsmaterialet og studerte lenge kulturene og religionene på Balkan og livet til den historiske personen Vlad Tepes. 

Stoker døde 20. april 1912 og er begravet ved Golders Green Crematorium i London.

## Bibliografi
* *[[Dracula]]*
* *Lair of the White Worm*
* *A Life of Irving*
* *The Snakes Pass*

## Filmer (utvalg)

* F.W. Murnau: *[[Nosferatu - Eine Symhonie des Grauens]]* (1927), Max Schreck som Graf Orlok.
* Tod Browning: *[[Dracula (1931)|Dracula]]* (1931), Bela Lugosi som grev Dracula.
* Terence Fisher: *[[Dracula (1958)|Dracula]]* (1958), Christopher Lee som grev Dracula.
* Werner Herzog: *[[Nosferatu - Nattens vampyr]]* (1979), Klaus Kinski som grev Dracula.
* Francis Ford Coppola: *[[Bram Stokers Dracula]]* (1992), Gary Oldman som grev Dracula. 
* Mel Brooks: ** (1995), Leslie Nielsen som grev Dracula.

## Referanser


## Eksterne lenker
* 
* 
* 
*  Bram Stoker, kort biografi
*  Prosjekt Gutenberg e-texts av noen av Bram Stokers verker
Emil Stang d.e.

**Emil Stang** (1834–1912) var en norsk jurist, stortingsrepresentant (H) og Norges statsminister fra 1889 til 1891 og 1893 til 1895. Han var også sjef for Revisjonsdepartementet den første perioden og første halvdel av den andre.

Han ble cand.jur. i 1858 og etablerte egen advokatforretning i 1861. I 1862 ble han høyesterettsadvokat. Fra samme år deltok han i redaksjonen av *Ugeblad for Lovkyndighed*. Fra 1871 til 1907 var han redaktør av *[[Norsk Retstidende]]*, med unntak av årene han var statsminister. Han ble utnevnt til dommer i Kristiania Stiftsoverrett i 1891, men fungerte aldri i embetet. Han ble lagmann i Borgarting og Agder i 1895 og høyesterettsdommer i 1901. Han pensjonerte seg i 1904.

Stang var stortingsrepresentant fra 1883 til 1894 samt 1898 til 1900. Han var aktiv i dannelsen av Høyre og var partiets første formann fra 1884 til 1899. Stang var dessuten parlamentarisk leder for Høyre 1884&ndash;1889, 1892&ndash;1893 og 1898&ndash;1900.

Stang ble utnevnt til ridder av St. Olavs Orden i januar 1889, og forfremmet til kommandør av 1. klasse et halvår senere. Og han fikk storkorset av ordenen den 21. januar 1890. Stang hadde også storkors av den svenske Nordstjerneordenen og av den prøysiske Røde ørns orden.

Emil Stang var sønn av statsminister Frederik Stang og hustru Augusta Julie Georgine von Munthe af Morgenstierne. Han var far til Emil Stang d.y., Fredrik Stang d.y. og Augusta Stang.

## Se også
* Emil Stangs første regjering 1889–1891
* Emil Stangs andre regjering 1893–1895

## Referanser




## Eksterne lenker
* 
*
Konstantin Tsiolkovskij

**Konstantin Eduardovitsj Tsiolkovskij** (russisk: Константин Эдуардович Циолковский, polsk: Konstanty Ciołkowski) (født , død 19. september 1935) var en russisk rakettforsker av polsk herkomst og en pionér innenfor romforskningen.

## Bakgrunn og virke
Han ble født i landsbyen Izjevskoje (som nå ligger i Spasskij rajon i Rjazan oblast) i Russland i en typisk middelklassefamilie. Som barn var han svakelig og hadde dårlig hørsel, derfor ble han undervist hjemme til han var 16 år gammel.

Tsiolkovskij vurderte mange sider av romreiser og rakettfremdrift. Han regnes som den bemannede romfarts far og var den første som forestilte seg en romheis. Hans mest berømte verk var *Utforskningen av verdensrommet ved hjelp av reaksjonsmotorer* (russisk: Исследование мировых пространств реактивными приборами), som ble utgitt i 1903. Det var den første akademiske avhandling om rakettmotorer. Dessverre ble hans idéer ikke kjent utover Russlands grenser, så det skjedde ikke så mye før andre forskere (blant annet fra Tyskland) tok opp igjen hans beregninger flere tiår senere.

Hans arbeider fikk stor betydning for rakettforskere i Europa, og ble også studert i USA i 1950- og 1960-årene, da amerikanerne forsøkte å forstå Sovjetunionens tidlige ledelse i romkappløpet.

Tsiolkovskij arbeidet også en del med utvikling av fly, og gjennomførte uavhengig av brødrene Wright de samme beregningene omtrent samtidig. Men han bygget aldri noen modeller og ble heller interessert i mer ambisiøse emner.

Friedrich Zander var betatt av Tsiolkovskijs arbeide og arbeidet aktivt for å utbedre og utvikle det. I 1924 grunnla han det første Kosmosselskap i Sovjetunionen. Han utviklet og bygget senere rakettene OR-1 (1930) og OR-2 (1933). 23. august 1924 ble Tsiolkovskij utnevnt til professor i det militære luftvernsakademi N. E. Zjukovskij.

I 1929 foreslo Tsiolkovskij konstruksjonen av en flertrinnsrakett i boken *Kosmiske rakett-tog* (russisk: Космические ракетные поезда).

Rakettlikningen, den enkleste likningen for rakettbevegelse, er oppkalt etter han:

:  m = m_0 e^{-v/v_1} \; \; , 

*m* er massen av rakettkroppen og nyttelasten, m_0 er massen av raketten ved avfyringen, *v* er rakettens hastighet og v_1 er hastigheten av utgangsgassen.

Han var også en tilhenger av filosofen Nikolai Fjodorov, og trodde på at en kolonisering av verdensrommet ville være til gode for menneskeheten med udødelighet og et sorgløst liv.

Tsiolkovskij døde i byen Kaluga i Russland, hvor det i dag ligger et romfartsmuseum oppkalt etter ham.

## Referanser


## Eksterne lenker
* Tsiolkovsky
Det store skisma

**Det store skisma** kan vise til to splittelser i kristenheten:

* Det store skisma 1054, splittelsen mellom Konstantinopel og Roma
* Det vestlige skisma, perioden med pave/motpave i Roma og Avignon (og en tid i Pisa)
Jaguar (andre betydninger)

**Jaguar** kan vise til:

* Jaguar – et rovpattedyr i kattefamilien
* Jaguar (bil) – et britisk bilmerke
* Jaguar OS X – en versjon av operativsystemet Mac OS X
* SEPECAT Jaguar – et fransk-britisk kampfly
Skull and Bones

**Skull and Bones** er et lukket selskap for innvalgte studenter ved Yale University.

Selskapets statutter er slik: 15 nye medlemmer innvelges i sitt første studieår ved Yale, og forblir medlemmer livet ut. Slik sett er de medlemmer i hele studietiden ved Yale, også som doktorgradsstudenter. Selskapet ble dannet av William Russell i 1832. Den antas å være et  nettverk med innflytelse. Det verserer mange rykter om hva som skjer i selskapet og hva dens formål er, kun få opplysninger er offentlig bekreftet. Det er dokumentert at ritualene ble bragt fra Tyskland av grunnleggeren Russell på midten av 1800-tallet. Pga. symbolikken som blir brukt hevdes det at *Skull and Bones* i utgangspunktet baserte seg på frimureriets tredjegrad. Viktige symboler er: tiden, døden og sosialt samvær etter opptagelser og rituelle møter. 

Hvert år foreslås det blant medlemmene hvem i Yales førsteårskull man vil invitere til å bli eventuelle medlemmer. I dag er det ca. 800 levende medlemmer, flere med betydelig høy sosial status i USA, både innenfor politikk, næringsliv og i det militære. Organisasjonen er liberale i den forstand at de i dag tillater både kvinner, homofile, ulike religioner og raser. Rent praktisk fungerer organisasjonen som et lukket eksklusivt nettverk som varer livet igjennom. 

Blant de fremste medlemmer er:
* William H. Taft, president og høyesterettsjustitiarius 
* Henry Robinson Luce, media-eier
* George W. Bush, president
* John Kerry, senator
* Frederick Wallace Smith grunnlegger av FedEx
* Morrison Remmick Waite, høyesterettsjustitiarius 
* William F. Buckley, Jr. grunnlegger av *[[National Review]]'
* [[Potter Stewart]], høyesterettsdommer
*

:*«Det er så hemmelig at vi ikke kan tale om det».*(George W. Bush om *Skull and Bones'').

## Eksterne lenker

* Skull and Bones: Rivalernes hemmelighed artikkel i Jyllands-Posten
Lungeemfysem

**Lungeemfysem**, ofte kalt **emfysem**, er en  kronisk lungesykdom der mange av skilleveggene i lungen mellom blod og luft er ødelagt, slik at det totale arealet mellom blod og luft er betydelig redusert. Sykdommen er oftest forårsaket av giftige gasser eller røyking, men også arvelige faktorer som α₁-antitrypsinmangel. Lungeemfysem karakteriseres også ved at pasienten mister en del av lungenes elastiske evne. På grunn av redusert areal mellom luft og blod i lungene får pasientene lavt oksygenopptak, med lite oksygen bundet til hemoglobinet i de røde blodlegemene. Dette hemoglobinet har en mer blålig farge enn friskt rødt oksygenholdig hemoglobin. Pasientene har derfor blålige lepper og negler og de blir fort slitne og andpustne ved minimale fysiske anstrengelser. Emfysem er en hyppig tilstand, og den forekommer hos 10-20% av voksne personer.

Pasienter med emfysem er vanligvis røykere og tilstanden forverrer seg med økende alder, siden skilleveggene i lungene ikke blir dannet på nytt. Røykeslutt er en effektiv måte å stoppe forverring av sykdommen på.

KOLS, (kronisk obstruktiv lungesykdom), er en samlediagnose for emfysem, astma og kronisk bronkitt siden pasienten gjerne har mer eller mindre av alle disse tre diagnosene. Det er stadig mer vanlig å si at pasienten har KOLS i stedet for å beskrive to eller tre av underdiagnosene.

Det kan være aktuelt å gi disse pasientene oksygen. Dersom pasienten røyker, vil eksplosjonsfaren med oksygen i boligen være for stor, slik at pasienter som røyker oftest ikke får slik behandling.

## Referanser
Prix de Rome

**Prix de Rome** er et stipend som deles ut til utøvere av alle kunstarter.

De første stipendene ble utdelt Frankrike i 1663 under kong Ludvig XIV som en årlig godtgjørelse for lovende unge malere, skulptører og arkitekter som hadde vist at de var verdige i en krevende konkurranse. Det var konkurranser i maling, skulptur, arkitektur og litografi. I 1803 ble også komposisjon av musikk lagt til. Vinnerne ble sendt til Académie de France (grunnlagt av Jean Baptiste Colbert i 1666) i Roma.

Deltakerne konkurrerte ofte i flere år på rad. En del av verdens mest kjente malere deltok i konkurransen uten å vinne, ofte uten engang å få en god anmerkelse, blant annet Eugene Delacroix, Édouard Manet og Edgar Degas. Jacques Louis David forsøkte å ta sitt eget liv etter å ha tapt konkurransen tre ganger på rad.

I 300 år var den franske *Grand Prix de Rome* i historisk maling den største æren en maler noe som helst sted i verden kunne oppnå. Man var sikret hele verdens presseoppmerksomhet og vinnerne fikk en solid dytt på veien til berømmelse og ofte til en økonomisk vellykket karriere innen kunst. Selve konkurransedelen av prisen ble avskaffet i 1968, men akademiet deler fremdeles ut prisen til unge kunstnere som de mener er verdige.

Flere land deler ut Prix de Rome-priser, blant annet Belgia, Canada, Nederland og USA.

## Vinnere i kategorien arkitektur
:(Fra 1722 til 1786, ble Grand Prix de Rome i arkitektur utdelt av Académie d'architecture – den første prisvinnen var Jean Michel Chevotet.)

## Vinnere i kategorien maleri

## Vinnere i kategorien skuptur

## Referanser
Aaby (Aarhus)

**Aaby** er en forstad til Aarhus. Inntil den danske Kommunalreformen i 2007 var området en selvstendig kommune med et velfungerende styre. Forstaden er et sogn med to kirker, Gammel Åby kirke og Åbyhøj kirke. 

## Historie
I middelalderen var bøndene i Åby festere under århusbispen. En del av deres landgilde var en årlig leveranse av laks fanget i den dengang meget rene Århus Å.

Et gyllent krusifiks fra den gamle Åby kirke, er fra ca. 1050 og er Danmarks eldste. Det befinner seg nå på Nationalmuseet, men en kopi finnes i Gamle Åby kirke samt i St. Nicolaj kryptkirke under Vor Frue kirke i Århus.

## Se også
* Århus amt

## Referanser
Aarhus Universitet

**Aarhus Universitet** er Danmarks nest største universitet.

Det ble opprettet i 1928 som et privat initiativ med navnet «Universitetsundervisningen i Jylland». Ved innvielsen den 11. september 1928 begynte 78 studenter. I 1934 fikk det humanistiske fakultet statsanerkjennelse, statsstøtte og eksamensrett. Inntil da måtte studentene til København for å ferdiggjøre studiene. I 1936 ble et økonomisk og et juridisk fakultet opprettet. I 1942 ble Det teologiske fakultet opprettet, og Det naturvidenskabelige fakultet ble opprettet i 1954. Universitetet var privat frem til 1970, da staten gikk inn i eierskapet.

## Arkitektur

Universitetets bygninger er anerkjent for sin arkitektoniske kvalitet, bl.a. ved å bli tatt opp i  Kulturkanonen i 2006 som et av de tolv mest betydningsfulle arkitektoniske verk i Danmarks kulturhistorie. 

Anlegget ble fra starten av planlagt etter 1. premieprosjektet i konkurransen om byggingen av universitetet i 1931. Det er utført av arkitektene Kay Fisker, C.F. Møller og Povl Stegmann sammen med havearkitekten C.Th. Sørensen. De første bygningene sto ferdige i 1933 og er tegnet av disse. Senere bygninger er oppført i samme stil, med C.F. Møller som arkitekt. 

Utseendet skyldes blant annet at Forenede Jydske Teglværker støttet universitetsprosjektet med en million gule mursten.

## Referanser

## Eksterne lenker
*
Walter Gropius

**Walter Gropius** (født 18. mai 1883 i Berlin, død 5. juli 1969) var en tysk arkitekt, som i 1919 grunnla Bauhaus og ble dens første rektor.  Etter nazistenes maktovertakelse i Tyskland, flyttet Gropius først til Storbritannia og seinere til Boston i USA, der han fortsatte sitt arbeid som arkitekt.

## Referanser


## Eksterne lenker
* 
* 
* 
* 
* 
*  https://web.archive.org/web/20040712083224/http://www.tu-harburg.de/b/kuehn/wgropius.html
Alte Nationalgalerie

**Alte Nationalgalerie** på Museumsinsel i Berlin er et kunstmuseum som viser de viktigste kunstverkene fra det nittende århundre fra samlingen til Stiftung Preussischer Kulturbesitz. 

## Samlingen
I museumssamlingen inngår verker fra klassisismen og romantikken (Caspar David Friedrich, Karl Friedrich Schinkel, Karl Blechen), biedermeier, fransk ekspresjonisme (Édouard Manet, Claude Monet) og tidlig tysk impresjonisme (Adolph von Menzel, Max Liebermann, Lovis Corinth). Til de viktigste verkene hører blant annet Friedrichs maleri «Mönch am Meer», Menzels «Eisenwalzwerk» og den såkalte «Prinzessinnengruppe», som er et dobbeltportrett av prinsessene Louise og Friederike av Preussen, utført av billedhuggeren Johann Gottfried Schadow.

## Bygningen
Bygningen ble planlagt av arkitekten Friedrich August Stüler etter en skisse tegnet av kong Friedrich Wilhelm IV i 1865, og realisert 1869–1876 av Strack. Bygningen har form som et romersk tempel med apsis. Den ble skadet under annen verdenskrig, men kunne gjenåpnes allerede i 1949. Museet var ferdig restaurert i 1969. Mellom 1998 og 2001 gjennomgikk det en ny restaurering fra grunnen av, og fikk samtidig to nye saler, hvor verker fra romantikken er utstilt.
## Referanser


## Eksterne lenker
*
Altes Museum

**Altes Museum** (norsk: *Det gamle museet*) er det eldste museet på Museumsøya i Berlin. Det ble oppført mellom 1825 og 1830 av Karl Friedrich Schinkel i klassisistisk stil og er dermed det eldste museet på øya. Museets første navn var *Neues Museum* (det nye museet) og det het til 1845 *Königliches Museum*. Altes Museum utstiller blant annet antikksamlingen. Museet ble sammen med de øvrige museene på Museumsøya i 1999 oppført på UNESCOs verdensarvliste.

Altes Museum er et av arkitekten Schinkels hovedverk. Schinkel var konsulent ved oppføringen av Universitetsbygningene ved Karl Johans gate i Oslo, noe som blant annet førte til utformingen av Universitetets inngangsparti med søyler.

## Referanser

## Eksterne lenker
*
Fyn

**Fyn** er Danmarks  tredje største øy. 

Den er omgitt av det Fynske Øhav, Lillebælt, Kattegat, Storebælt og Lundeborgbæltet. Fyns større byer er: Odense, Bogense, Middelfart, Assens, Faaborg, Svendborg, Nyborg og Kerteminde.  Ved Fyn ligger Langeland, Thurø, Tåsinge, Æbelø (når det er høyvann er det en egen øy men når det er lavvann er det en del av Fyn), Ærø og omkring 90 andre øyer.

Det høyeste punktet på Fyn er Frøbjerg Bavnehøj, vest for Tommerup. Toppen når 131 meter over havet.

## Fynske dialekter
Fynsk, også kjent som de fynske dialektene, er betegnelsen på de ulike variantene av dansk som snakkes på Fyn og de tilstøtende øyene. På Fyn skjelner man vanligvis mellom minst fire hoveddialekter: Øst-, nord-, sør- og vestfynsk, samt underdialekter som tåsingsk, ærøsk og langelandsk. Vestfynsk kan videre deles inn i nordvest- og sørvestfynsk. Lokalt kan det være betydelige variasjoner, selv innenfor korte avstander, for eksempel mellom nabobyer. De fynske dialektene utgjør sammen med dialektene på Sjælland og Lolland-Falster det som kalles ømål.

Et karakteristisk trekk ved den fynske kulturen er bruken av en spesiell frasering, «mojn mojn», som ofte brukes som en hilsen når man sier farvel til hverandre.

På Fyn og de omkringliggende øyene har dialektene fortsatt tre grammatikalske kjønn: Hunkjønn, hannkjønn og intetkjønn. Dette gjelder også for lollandsk og falstersk, sannsynligvis på grunn av at fynsk historisk sett har hatt innflytelse på disse dialektene. Odense fungerte som bispesete og administrativt sentrum for Lolland-Falster fra middelalderen til 1803. Sammenlignet med rigsdansk inneholder fynsk kun to grammatikalske kjønn: felleskjønn og intetkjønn.

Hankjønnsartikkelen i ubestemt form er «ei», og endelsen i bestemt form er "-ei(i)": Ei mar, mar'i, ei post, posti, ei vogn, vogni, ei ovn, ovni, ei kat, katti, ei mån*, måni (mann, post, vogn, ovn, katt, måne) osv. Avhengig av trykkgrensen kan visse ord ha trykk eller ikke.

## Se også
* Fyns amt

## Referanser




## Eksterne lenker
*
Kontrafei

**Kontrafei** er en eldre betegnelse for et portrett. En portrettmaler ble kalt **kontrafeier**. Selve ordet kom til dansk-norsk via tysk fra det franske *contrefait*, «etterlignende».

## Referanser
Folketinget

**Folketinget** er parlamentet i Danmark. Det holder til på Christiansborg i København og består av 179 medlemmer (mandater) (herav to fra Færøyene og to fra Grønland). Medlemmene velges fra 19 valgkretser for en periode på fire år.

Folketingets arbeid ledes av Folketingets presidium, som foruten formannen, som velges ved hver folketingssamlings begynnelse, består av inntil fire nestformenn.

Etter et valg danner et eller flere partier regjering, og Folketingets komiteer konstituerer seg. Alle Folketingets medlemmer kan stille lovforslag, som etterfølgende behandles dels i Folketingssalen (hvor førstebehandling, annenbehandling og tredjebehandling finner sted) og dels i komiteene.

## Folketingets formenn

## Referanser
 

## Eksterne lenker
*
Sjælland

**Sjælland** er den største øya  i Danmark, med  innbyggere (2007), 303 per km². Flesteparten av disse bor i Danmarks hovedstad København og omegn (), inkludert Amager  med rundt  innbyggere.

## Geografi
Sjælland består hovedsakelig av lavtliggende kystområder av sand, med enkelte unntak som kalkklipper (dansk «kalkklinter») som ved Stevns Klint og klipper av leire en rekke andre steder. Øyas landområder er primært et bølgende moreneland med flere tunneldaler, åser og moreneflater. Det høyeste menneskeskapte punktet er Gyldenløves Høj (126 meter) (uten den kunstige høyden 121,3 meter), og det nest høyeste kunstige punkt er Vejrhøj (121 meter). Det høyeste naturlige punkt er Kobanke (122,9 meter) i Faxe kommune ved Rønnede, Sydsjælland.
Frederikssund (by)

## Byer
*Frederiksberg
*Frederikssund
*Helsingør
*Hillerød
*Holbæk
*København
*Køge
*Nivå
*Næstved
*Ringsted
*Roskilde
*Slagelse
*Slangerup
*Sorø
*Vallensbæk
*Vordingborg

## Referanser


## Eksterne lenker
*
Sønderjylland

**Sønderjylland** er den sørligste del av Jylland, og svarer til Hertugdømmet Slesvig. Den siste jarl av Sønderjylland, Knud Lavard, antok den tyske hertugtitel for sitt jarledømme, som siden har vært kjent under dette navnet. Nå utgjør området det tidligere Sønderjyllands Amt og den nordlige del av Slesvig-Holsten. Sønderjylland var en del av Preussen etter Danmarks nederlag i krigen i 1864. 

Etter en folkeavstemning i 1920 etter Tysklands nederlag i første verdenskrig kom den nordlige del tilbake til Danmark.

Sønderjyllands Amt, nå en del av Region Syddanmark, er den eneste del av Danmark som har direkte landgrenser til et annet land (Tyskland). 

Selskapsskikken *[[Sønderjysk kaffebord]]* stammer fra Sønderjylland. 

## Referanser


## Eksterne lenker
* 
* Euroregion Sønderjylland/Schleswig
* Kart over Sønderjylland (som PDF)
Køge

**Køge** er en by i Køge kommune på Øst-Sjælland i Danmark med 38&nbsp;588 (2023) innbyggere. Den fikk kjøpstadsrettigheter i 1288, og er rik på gamle bindingsverksbygninger. Flere store virksomheter er lokalisert her. Byen ligger 39 km fra København og 24 km fra Roskilde. 

## Historie
Byen er kanskje mest kjent for slaget ved Køge bukt i 1677. Den danske kommandanten Niels Juel med 38 skip og 6&nbsp;992 mann vant over den svenske flåten med 48 skip og 8&nbsp;636 mann. Svenskene mistet over 3&nbsp;000 soldater og 8 skip. Seieren regnes som  den største Danmark-Norge har hatt til sjøs. 

Byens rådhus er fra omkring 1550 og gamlebyen har en rekke gamle bygninger fra perioden 1550 til 1660, da byens borgere slo seg opp på et rikt sildefiske i Øresund. Byen var besatt av svenske soldater flere ganger under Svenskekrigene. Karl X Gustav befestet byen, men da han trakk seg ut i 1660, var byen utpint økonomisk. Krigene mot England tidlig på 1800-tallet var heller ingen lykke for byen, i 1807 sto slaget ved Køge hvor en dansk milits ble slått av britiske styrker, og i 1816 opphørte Køge å være garnisonsby.

## Mot moderne tider
Utover på 1800-tallet ble det gjort en rekke etableringer av fabrikker, og i 1870 kom det jernbane til byen da jernbanen Lille Syd ble etablert. Ni år senere kom også Østbanen til Køge. I dag har byen ferje til Rønne på Bornholm, og både E20 og E47/E55 går forbi byen.

## Vennskapsbyer
* Kongsberg

## Referanser




## Eksterne lenker
*
Akashi-Kaikyo-broen

**Akashi-Kaikyo-broen** i Japan har et fritt spenn på 1 991 meter. Den ble åpnet 5. april 1998 og var til 2022 verdens lengste hengebro. Den er 367 meter lengre enn Storebæltsbroen, som da var verdens nest lengste med  meter. Totallengden på broen er  meter..

## Referanser
Håkan Hellström

**Håkan Hellström** (født 1974) er en svensk musiker som slo gjennom i 2000 med låten «Känn ingen sorg för mig Göteborg». Han har gitt ut ti studioalbum, hvorav ni har toppet den svenske albumlista. Han ble kåret til «Årets göteborgare» i 2001. 

Håkan Hellström sin musikalske katalog er bredt prøvet og dekker en rekke sjangere (pop, indie, rock, vise). Han er kjent for sine lyriske skildringer av kjærlighet, samt et tekstunivers som er bygget opp i hjembyen hans, Göteborg. 

Hellström innehar publikumsrekorden for Nordens største konsert, da 71&nbsp;977 tilskuere så han på Ullevi 27. august 2022. Han har de syv mest besøkte konsertene på Ullevi, foran artister og band som Bruce Springsteen, Coldplay og Guns N' Roses. Da Hellström feiret sitt 20-årsjubileum som artist i 2022 spilte han fire utsolgte konserter på Ullevi for til sammen 280 180 personer. 

Håkan har tidligere spilt trommer i gruppen Honey Is Cool og bass i Broder Daniel.

## Diskografi

### Album

### EP

### Singler
* 2000 – «Känn ingen sorg för mig Göteborg»
* 2000 – «Ramlar»
* 2001 – «En vän med en bil»
* 2001 – «Nu kan du få mig så lätt»
* 2002 – «Luften bor i mina steg» (maxisingel)
* 2002 – «Kom igen Lena!»
* 2003 – «Den fulaste flickan i världen»
* 2003 – «Mitt Gullbergs Kaj paradis»
* 2005 – «En midsommarnattsdröm»
* 2005 – «Dom kommer kliva på dig igen»
* 2005 – «Gårdakvarnar och skit»
* 2005 – «13»
* 2006 – «Jag hatar att jag älskar dig och jag älskar dig så mycket att jag hatar mig»
* 2006 – «Klubbland»
* 2008 – «För en lång lång tid»
* 2008 – «Kär i en ängel»
* 2008 – «Jag vet inte vem jag är men jag vet att jag är din»
* 2010 – «Saknade te havs»
* 2010 – «River en vacker dröm»
* 2010 – «Jag vet vilken dy hon varit i»
* 2013 – «Det kommer aldrig va över för mig»
*2016 – «Din tid kommer»
*2016 – «Hon är en runaway»
*2016 – «Brinner in the shit»
*2016 – «Pärlor»
*2017 – «Jag utan dig»
*2018 – «Vänta tills våren»
*2018 – «Tro på livet»
*2020 – «Tillsammans i mörker»
*2020 – «Studentfylleflaken»
*2020 – «Kaos är min lady»
*2022 – "Jag vill bara va med dej"
*2023 – "Den här gången är det på riktigt"
*2023 – "Du"

## Priser og utmerkelser (utvalg)

## Referanser


## Eksterne lenker
* 
* 
* 
*
Monica Bellucci

**Monica Anna Maria Bellucci** (født 30. september 1964 i Città di Castello) er en italiensk skuespillerinne og tidligere fotomodell. Hun har vært gift med den franske skuespilleren Vincent Cassel siden 1999. Bellucci snakker både italiensk, engelsk og fransk flytende, og har spilt i filmer på alle disse språkene, samt arameisk i *The Passion of the Christ*.

Bellucci ble født i Città di Castello i Umbria i Italia. Med sikte på å bli advokat begynte hun å studere juss ved Universitetet i Perugia. For å kunne betale skolepengene begynte hun å ta oppdrag som fotomodell ved siden av studiene, og bestemte seg etter hvert for å satse på karrièren som modell på heltid, og hoppet av studiene. I 1988 flyttet hun derfor til Milano og begynte å jobbe for Elite Model Management. Allerede i 1989 var hun en fremtredende modell både i Paris og i New York. Blant annet var hun modell i franske *[[ELLE]]* og for motehuset Dolce & Gabbana.

Samme år, i 1989, begynte Monica Bellucci så smått å arbeide som skuespiller ved siden av modelljobbingen. Gjennombruddet kom med *Dracula* i 1992, og siden har hun spilt i anerkjente filmer som *Malèna*, *Irréversible*, *Matrix*-trilogien og *The Passion of the Christ*.

## Filmografi

## Referanser


## Eksterne lenker
* 
* 
* 
* 
*  Monica Bellucci Online
Gary Oldman

**Leonard Gary Oldman** (født 1958) er en britisk skuespiller.

## Liv og virke
Oldman vant et stipend til Rose Bruford College hvor han tok bachelorgrad i drama i 1979. Han studerte senere ved Greenwich Young People's Theatre og deltok i flere teaterforestillinger, blant annet *[[The Pope's Wedding]]*, hvor han mottok Time Out's Fringe Award for beste nykommer i 1985&ndash;1986 and British Theater Association’s Drama Magazine Award som Beste skuespiller i 1985.

Oldman hadde sin første filmrolle i *[[Remembrance]]* i 1982, fikk deretter sin første hovedrolle i *[[Sid and Nancy]]* i 1986, hvor han spilte punkeren Sid Vicious. Han er blitt kjent for å spille eksentriske karakterer og for å mestre ulike dialekter. En del av de rollene han har tolket er Dracula, Ludwig van Beethoven, Lee Harvey Oswald, Pontius Pilatius og Djevelen.

I 1997 regisserte, produserte og skrev han *[[Nil by Mouth]]*, delvis basert på sitt eget liv, hvor han vant prisen Alexander Korda Award for Beste britiske film, en BAFTA-pris, Channel4 Director's Award og Television Arts som en av ett hundre beste filmer noensinne, til tross for filmen hadde brukt ordet «fuck» (*faen*) 428 ganger, en rekord som ble stående inntil 2005 da filmen *[[The Devil's Reject]]* kom ut.

I 2011 spilte han George Smiley, John le Carrés svært kjente spionhelt fra flere bøker i filmen Muldvarpen (Tinker Tailor Soldier Spy).  Basert på boken av samme navn fra 1974.

Oldman har vært gift tre ganger, først med Lesley Manville (1987&ndash;1990), deretter med Uma Thurman (1990&ndash;1992) og så med Donya Fiorentino (1997&ndash;2001). Brad Pitt, Jim Carrey, Colin Firth, Michael Fassbender, Tom Hardy, George Clooney, Christian Bale og Joseph Gordon-Levitt har gitt uttrykk for stor beundring overfor ham, og nevnt ham som en stor inspirasjon for dem.

Oldman vant flere bransjepriser, blant annet Oscar for beste mannlige hovedrolle, for rollen som Winston Churchill i dramafilmen *[[Darkest Hour]]* (2017).

## Filmroller (utvalg)
* 2018 *[[Hunter Killer]]*, admiral Charles Donnegan
* 2017 *[[Darkest Hour]]*, Winston Churchill
* 2014 *[[Dawn of the Planet of the Apes]]*, Dreyfus
* 2012 **', [[James Gordon]]
* 2011 Tinker Tailor Soldier Spy, George Smiley
* [[2008]] **', James Gordon
* 2007 *[[Harry Potter og Føniksordenen]]*, Sirius Svaart
* 2005 *[[Batman Begins]]*, James Gordon
* 2005 *[[Harry Potter og Ildbegeret (film)]]*, Sirius Svaart
* 2004 *[[Harry Potter og fangen fra Azkaban]]*, Sirius Svaart
* 2001 *[[Hannibal (film)|Hannibal]]*, Mason Verger
* 1998 *[[Det magiske sverdet]]*, Ruber (stemme)
* 1998 *[[Lost in Space]]*, Baselegen Dr. Zachary Smith
* 1997 *[[Air Force One (film)|Air Force One]]*, Ivan Korshunov
* 1997 *[[Det femte element (film)|Det femte element]]*, Jean-Baptiste Emanuel Zorg
* 1994 *[[Léon]]*, Agent Norman Stansfield
* 1994 *[[Immortal Beloved]]*, Ludwig van Beethoven
* 1992 *[[Bram Stoker's Dracula]]*, Dracula\Prins Vlad
* 1991 *[[JFK (film)|JFK]]*, Lee Harvey Oswald
* 1990 *[[Rosencrantz & Guildenstern Are Dead]]*, Rosencrantz
* 1986 *[[Sid and Nancy]]*, Sid Vicious

## Referanser


## Eksterne lenker
* 
*
Bram Stoker’s Dracula

***Bram Stoker's Dracula*** er en amerikansk skrekkfilm fra 1992. Produsert og regissert av Francis Ford Coppola basert på boken *[[Dracula]]* av Bram Stoker.

Fortellingen inkluderer også et undermoment der «Mina Harker» viser seg å være reinkarnasjonen av «Dracula»s største kjærlighet. Denne delen er ikke med i Stokers bok.

Musikk til denne filmen ble komponert av Wojciech Kilar.

*Lovesong for a Vampire* av Annie Lennox fantes på lydsporet.

## Handlingsreferat
I år 1462 kommer Vlad Dracula tilbake fra en seier mot tyrkerne, men oppdager at hans kone Elisabeta begikk selvmord etter at fiendene feilaktig rapporterte om Draculas død. En prest forteller Dracula at hans kones sjel er fordømt til Helvete for å ha begått selvmord. I sin vrede skjender Dracula kapellet, fraskriver seg Gud, og erklærer at han vil reise seg fra graven for å hevne Elisabeta med alle mørkets krefter. I 1897 får advokat Jonathan Harker en transilvansk greve, Dracula, som klient fra sin kollega Renfield som har blitt sinnssyk.

Jonathan reiser til Transylvania for å ordne salget av Draculas eiendom. Dracula ser et fotografi av Jonathans forlovede Mina Murray, og mener hun er en reinkarnasjon av Elisabeta. I London fremstår Dracula som en ulvelignende skapning midt i et tordenvær og forfører og biter Lucy Westenra, som Mina befant seg sammen med da Jonathan var i Transilvania. Lucys forverrede helse og atferd får tidligere friere Quincey Morris og Dr. Seward, sammen med sin forlovede Arthur Holmwood til å hente Dr. Abraham Van Helsing. Han konstaterer at Lucy er et offer for en vampyr.

Dracula, som fremstår ung og kjekk i dagslys, møter og sjarmerer Mina. Men Mina reiser snart til Jonathan i Romania for å gifte seg med ham. Dracula blir rasende, og forvandler Lucy til en vampyr. Van Helsing, Holmwood, Seward og Morris blir nødt til å drepe Lucy natten etter. Mina innrømmer ovenfor Dracula at hun fremdeles elsker ham, og at hun husker Elisabetas tidligere liv. På hennes insistering begynner Dracula å forvandle henne til en vampyr. Jonathan og de andre jager etter ham, men Dracula tar Mina som brud før han stikker av.

## Rolleliste
* Gary Oldman (Dracula)
* Winona Ryder (Mina Murray/Elisabeta)
* Anthony Hopkins (Professor Abraham Van Helsing)
* Keanu Reeves (Jonathan Harker)
* Richard E. Grant (Dr. Jack Seward)
* Cary Elwes (Lord Arthur Holmwood)
* Bill Campbell (Quincey P. Morris)
* Sadie Frost (Lucy Westenra)
* Tom Waits (R.M. Renfield)
* Monica Bellucci (Draculas brud)

## Referanser


## Eksterne lenker
*
Kronstadt

**Kronstadt** (russisk: Кронштадт, tysk: *Kronstadt* – «kroneby») er en by i Russland på øya Kotlin i Finskebukta (forbundet med en veidemning til fastlandet) i nærheten av St. Petersburg. Byen hadde  innbyggere ().

## Historie
Peter den store grunnla byen i 1703 eller 1704 som flåtestøttepunkt ved Østersjøen. Byen ble kjent under to matrosopprør, det ene i 1905–1906 på grunn av forholdene i tsarens krigsflåte, og det andre i 1921 mot det bolsjevikiske regimet.

## Referanser


## Eksterne lenker
*
Driva (andre betydninger)

**Driva** kan vise til:

*Driva – ei elv i Trøndelag og Møre og Romsdal
*Driva (avis) – ei lokalavis basert i Sunndal kommune i Møre og Romsdal
*Driva kraftverk – et kraftverk i Sunndal kommune i Møre og Romsdal
*Driva (bygd) – et bygdelag i bygda Oppdal i Oppdal kommune i Trøndelag
*Driva (Jølster) – ei elv i Jølster kommune i Sogn og Fjordane
*Driva Snødatter – datter av Snø den gamle
Vigdís Finnbogadóttir

**Vigdís Finnbogadóttir** (født 15. april 1930 i Reykjavík) er en islandsk politiker som var landets fjerde president, fra 1980 til 1996. Hun var både Islands og Europas første kvinnelige president, og den første demokratisk direktevalgte kvinnelige presidenten i verden. I sin presidentperiode arbeidet hun aktivt for å oppmuntre og fremme nasjonens identitetsfølelse og integritet, det islandske språket og Islands egenartede kultur.

Hun var også forkjemper for ny-planting av skog på eroderte områder på Island. Vigdís Finnbogadóttir ble i 1982 tildelt storkors med kjede av St. Olavs Orden.

## Liv og virke
### Bakgrunn
Hennes far Finnbogi Rútur Þorvaldsson (1891–1973) var professor ved Islands universitet og hennes mor Ásta Sigríður Eiríksdóttir (1894–1986) var sykepleier og aktiv i sykepleierforbundet, blant annet som forbundets ordfører 1930–1955. 

Vigdís Finnbogadóttir studerte fransk og fransk dramatisk litteratur ved Universitetet i Grenoble og ved Sorbonne i Paris i årene 1949&ndash;1953. Hun studerte teaterhistorie ved Københavns Universitet og fransk og engelsk ved Háskóli Íslands (Universitetet på Island) med hovedvekt på de to språkenes dramatiske litteratur.

### Karriere
Vigdís Finnbogadóttir var leder av teatergruppen Reykjavík Teaterselskap, senere kalt Reykjavíks teater, fra 1972 til 1980.

Hun arbeidet som pressesekretær for Islands Nasjonalteater under årene 1954–1957 og 1961–1964. Hun var turistguide på Island i flere år og koordinator for Islands Turistbyrå, senere gymnaslærer i fransk 1962–1972, og underviste i fransk i språkkurs i Islands fjernsyn (RUV) 1970–1971. Mellom 1972 og 1980 var hun lærer i fransk litteratur ved Islands universitet. Hun var teatersjef for *Leikfélag Reykjavíkur* (Reykjaviks byteater) 1972–1980. Årene 1976–1980 var hun medlem av Det nordiske kulturråd.

### Islands president
I 1980 ble hun valgt til Islands fjerde president. I presidentvalget var hennes motstandere Guðlaugur Þorvaldsson, Pétur Thorsteinsson og Albert Guðmundsson. Det var det første presidentvalget med flere kandidater. Vigdís Finnbogadóttir var alenemor da hun ble valgt til Islands president; hennes adoptivdatter er Ástríður, født 1972. Hun ble gjenvalgt i 1984 (uten motkandidater), 1988 og 1992 (uten motkandidater). I 1988 vant hun valget med 94&nbsp;%. I 1996 valgte hun å ikke stille for en ytterligere mandatperiode.

I 1993 ble hun kreert til æresdoktor ved Norges teknisk-naturvitenskapelige universitet (NTNU).

### Etter presidentperioden
Senere ble hun goodwillambassadør for UNESCO. I 1997 var Vigdís vert for Nobels fredspriskonsert. I 2000 ble hun æresdoktor ved Islands universitet. Hun er i dag også medlem av Club de Madrid.

## Referanser


## Eksterne lenker
*
Columbus

**Columbus** kan sikte til:

Personer
* Christofer Columbus, italiensk oppdagelsesreisende og handelsmann
* Chris Columbus, amerikansk filmskaper
* Columba av Iona, irsk misjonær

Steder
* Columbus (Georgia), amerikansk by
* Columbus (Mississippi), amerikansk by
* Columbus (Ohio), amerikansk by
* Columbus (Nebraska), amerikansk by

Annet
* Columbus (ISS-modul), vitenskapelig romlaboratorium
* Columbus Air Force Base, amerikansk flystasjon
* Kolumbus (Rogaland Kollektivtrafikk)
Kleopatra (navn)

**Kleopatra** er et svært sjeldent navn, men brukes noe i Hellas (*Kleopátra*, Κλεοπάτρα).

Tabellen nedenfor gir en detaljert oversikt over populariteten til fornavnet Kleopatra i noen av de landene hvor statistikk er tilgjengelig.

## Kjente personer med navnet
* Kleopatra av Makedonia, søster av Aleksander den store

Flere kvinner som tilhørte Ptolemeerdynastiet i Egypt het Kleopatra. Flere av disse var regenter, og av disse er den siste den mest berømte.

* Kleopatra I
* Kleopatra II
* Kleopatra III
* Kleopatra IV
* Kleopatra Selene
* Kleopatra V
* Kleopatra VI
* Kleopatra VII (den mest kjente)
* Kleopatra Selene, datter av Kleopatra VII og Markus Antonius

## Referanser
MUD

En **MUD**, som står for ***multi-user dungeon***, ***multi-user dimension*** eller ***multi-user domain***, er en form for tekstbasert virtuell verden og rollespill for flere spillere på nett i sanntid. Disse spilles over Telnet-protokollen eller gjennom egne klienter for MUD-er. Den første MUD-en ble utviklet i 1979 og var basert på *[[Dungeons & Dragons]]*. MUD-er er en av de første formene for nettspill og er forgjengeren til MMORPG.

Spillere i MUD-er samhandler med hverandre, ikke-spillerstyrte spillere, spillverdenen og gjenstander gjennom skrevne kommandoer.

En MUD som er objektorientert kalles MOO («MUD, object oriented»), mens en MUD med grafiske elementer er en *graphical MUD* («grafisk MUD»).

## Se også
* MMO-spill

## Referanser


## Eksterne lenker
*
Bartolomé de las Casas

**Bartolomé de Las Casas** (født 1484 i Sevilla, død 17. juli 1566 i Madrid) var en spansk misjonær og historiker i den nye verden. Han ble berømt for sitt forsvar av de innfødtes rettigheter i mot det brutale folkemordet iverksatt av de spanske nybyggerne. Hans pamflett *En kort framstilling av ødeleggelsen av [Vest]-India* *(Brevísima relación de la destrucción de las Indias)* gir en fyldig beskrivelse av grusomhetene utført av de spanske conquistadorene.
## Liv og virke
Han ble født i Sevilla. Som en av kong Filipp II av Spanias undersåtter forklarte Las Casas at han i starten støttet de barbariske handlingene utført av sine landsmenn. Men han ble snart overbevist om at overgrepene til slutt ville føre til Spanias sammenbrudd i form av en guddommelig hevn. Ifølge Las Casas var det spanjolens ansvar å konvertere de innfødte til katolisismen og gjøre dem til lojale undersåtter i stedet for å drepe dem. For at de ikke skulle ende som slaver foreslo Las Casas at man skulle hente afrikanere til Amerika og bruke de som slaver i stedet. Senere forandret han mening om dette da han så slaveriets virkning på afrikanerne.

Han deltok på Diego Velázquez de Cuéllars reise fra Hispaniola til Cuba i 1511, og dokumenterte conquistadorenes barbariske behandling av blant annet høvding Hatuey og hans tilhengere. 

Gimenez Fernandez hevder at Las Casas var etterkommer av en *[[converso]]* altså en spansk jøde som ble tvunget til å konvertere til kristendommen, men andre historikere følger ham ikke.

## Referanser
Clemens Brentano

**Clemens Wenzeslaus Brentano de La Roche** (født 8. september 1778, død 28. juli 1842) var en tysk poet og forfatter. Ved siden av Achim von Arnim var han den viktigste representanten for Heidelberg-romantikerne.

Han var andre sønn av Frankfurt am Main-kjøpmannen Peter Anton Brentano (fra slekten *Brentano di Tremezzo*) og Maximiliane von La Roche, en av Goethes ungdomsforelskelser.

Brentano studerte i Halle og Jena, og bosatte seg senere i Heidelberg, Wien og Berlin. Han var en nær venn av Christoph Martin Wieland, Johann Gottfried von Herder, Johann Wolfgang von Goethe, Friedrich Schlegel, Johann Gottlieb Fichte og Ludwig Tieck.

I 1801 flyttet han til Göttingen, og ble kjent med Achim von Arnim. I 1804 flyttet han igjen til Heidelberg og arbeidet med Arnim med *Zeitungen für Einsiedler* og *Des Knaben Wunderhorn*. I årene mellom 1808 og 1818 levde han mest i Berlin, og fra 1819 til 1824 i Dülmen i Westfalen.

Til hans tallrike søsken hørte Bettina Brentano, Georg Brentano, Christian Brentano, Sophie Brentano, Ludovica Brentano («Lulu»), Kunigunde Brentano («Gunda»), som var gift med den romantiske rettsteoretikeren Friedrich Carl von Savigny, samt Magdalene («Meline») Brentano (gift von Guaita). 

## Dikt
* *Eingang*
* *Frühlingsschrei eines Knechtes*
* *Abendständchen*
* *Lore Lay*
* *Auf dem Rhein*
* *Wiegenlied*
* *An Sophie Mereau*
* *Ich wollt ein Sträusslein binden*
* *Der Spinnerin Lied*
* *Aus einem kranken Herzen*
* *Hast du nicht mein Glück gesehen?*
* *Frühes Lied*
* *Schwanenlied*
* *Nachklänge Beethovenscher Musik*
* *Romanzen vom Rosenkranz*
* *Einsam will ich untergehn*
* *Rückblick*

## Referanser




## Eksterne lenker
* 
* 
*
FNs fredsbevarende styrker

**FNs fredsbevarende styrker** er militære styrker utsendt av FNs sikkerhetsråd. Fra 1948 til 2018 har FN etablert 71 fredsbevarende styrker. 15 operasjoner var i virksomhet ved utgangen av mars 2018. Fra 1947 til 2001 tjenestegjorde om lag  nordmenn i disse styrkene. 

FNs fredsbevarende styrker ble tildelt Nobels fredspris i 1988. Den 29. mai er av FN proklamert som Den internasjonale dagen for FNs fredsbevarende styrker. Dagen feires også i Norge.

## Styrker med norsk deltakelse

## Andre FN-styrker
* UNEF II: United Nations' Emergency Force I (Midtøsten) 1973–79

## Se også
* Liste over FNs fredsbevarende styrker
* Liste over norske militære bidrag i utenlandsoperasjoner etter 1945
* Norbatt
* Skadde etter Internasjonale Operasjoner
* Fredsprismedaljen 1988

## Referanser


## Litteratur
* Kristoffer Egeberg: *Fredsnasjonen Norge*, Kagge forlag, 2017. ISBN 9788248918585
* Dag Leraand: *Intops. Norske soldater, internasjonale operasjoner. Politisk vilje, militær evne, personlig innsats*, Oslo: Forsvarsmuseet, 2012. ISBN 978-82-91218-59-5

## Eksterne lenker
* 
* Om fredsbevarende styrker – FN-sambandet
* Norge og FNs fredsarbeid besøkt 11. april 2011
* United Nations Peacekeeping
* Skadde etter Internasjonale Operasjoner
* Norsk Veterannettverk – Veteraner fra fredsbevarende styrker